《和陆俨山扈从山行二首 其二》
明代·孙承恩

剑舄先皇镇此山，神光灵气在人间。玄宫肃穆环千嶂，石兽嵯岈护九关。

覆载岂能名帝德，丹青曾有识天颜。遗芳百世臣民念，何处龙髯更可攀。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。